ગરમીએ એવો ત્રાસ વર્તાવ્યો છે કે લોકો પોતાના ઘરોમાંથી વગર કામે નીકળવાનું પણ ટાળી રહ્યા છે. બપોર ચડતા ચડતા મુખ્ય હાઇવેને બાદ કરતા માર્ગો પર કોઇ જોવા મળતું નથી, અમદાવાદ, સુરત, રાજકોટ, મહેસાણા તમામ શહેરોના હાલ એક જ જેવા છે. કાળજાળ ગરમીના પગલે બીમારીઓએ પણ પોતાના પગ પસાર્યા છે. હોસ્પિટલમાં દર્દીઓની સંખ્યામાં વધારો થઇ રહ્યો છે. રાજ્યમાં અત્યાર સુધી ગરમીના કારણે પાંચ લોકોના મોત થઇ ચૂક્યા છે.